rejauldu/bengali-wikipedia huggingface dataset:
ক্যাপ্টেন (অব:) সুজাত আলী (জন্ম: ১৯২৬ - মৃত্যু: ২০০৭) বাংলাদেশের মুক্তিযোদ্ধা ও বাংলাদেশ আওয়ামীলীগের রাজনীতিবিদ ও কুমিল্লা-৪ আসনের সাবেক সাংসদ। তিনি ১৯৭০ সালে তিনি পাকিস্তানের জাতীয় পরিষদের সদস্য নির্বাচিত হন। তিনি ১৯৭৩ সালের প্রথম জাতীয় সংসদ নির্বাচনে সংসদ সদস্য নির্বাচিত হয়েছিলেন।   প্রাথমিক জীবন  ক্যাপ্টেন (অব:) সুজাত আলী ১৯২৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লার দেবিদ্বার উপজেলায় জন্মগ্রহণ করেন। ১৯৪২ সালে ঢাকা বিশ্ববিদ্যালয় থেকে বিএ ডিগ্রি অর্জন করেন।    রাজনৈতিক ও কর্মজীবন  সুজাত ১৯৪৩ সালে রয়েল ইন্ডিয়ান এয়ার ফোর্সে কমিশন পেয়েছিলেন তবে পরে রয়েল ইন্ডিয়ান আর্মিতে স্থানান্তরিত হন। ভারত বিভাগের পরে তিনি পাকিস্তান সেনাবাহিনীতে যোগ দেন। পাকিস্তান সেনাবাহিনীতে দায়িত্ব পালনকালে তিনি যুদ্ধের পদক এবং পাকিস্তান পদক অর্জন করেন। ১৯৭০ সালে তিনি পাকিস্তানের জাতীয় পরিষদের সদস্য নির্বাচিত হন। ১৯৭১ সালে বাংলাদেশের স্বাধীনতা যুদ্ধ শুরুর পর তিনি মুক্তিবাহিনীতে যোগ দেন। ত্রিপুরায় তিনি পালাতানা মুক্তি বাহিনী প্রশিক্ষণ শিবিরের নেতৃত্ব দেন। ১৯৭১ সালের ৪ ডিসেম্বর তিনি কুমিল্লা জেলার বিভিন্ন এলাকায় বাংলাদেশের পতাকা উড়িয়েছিলেন। তিনি ১৯৭৩ সালে বাংলাদেশের প্রথম সংসদে নির্বাচিত হন।   মৃত্যু  সুজাত আলি এপ্রিল ২০০৭ সালে যুক্তরাষ্ট্রের টেক্সাসের ডালাস রিচার্ডসন রিজিওনাল মেডিকেল সেন্টারে ৮১ বছর বয়সে মারা যান। দেবিদ্বার সুজাত আলী সরকারি কলেজের ক্যাম্পাসের ভিতরে তাকে সমাহিত করা হয়।    তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০০৭-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুমিল্লা জেলার রাজনীতিবিদ বিষয়শ্রেণী:কুমিল্লা জেলার মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:পাকিস্তানি সেনা কর্মকর্তা বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
তুরহান সুলতান (আনু.১৬২৫ – ৪ আগস্ট ১৬৮৩ ; তুরহান অর্থ  "ক্ষমা "), ছিলেন সুলতান ইব্রাহিমের প্রথম হাসেকি হিসেবে উসমানীয় সাম্রাজ্যের হাসেকি সুলতান এবং সুলতান চতুর্থ মুহাম্মদের মা হিসেবে ভালিদে সুলতান। ক্ষমতাধর নারী কোসেম সুলতানকে হত্যা এবং তাঁর অনুসারিদের দমন করে ক্ষমতা দখল, নাবালক পুত্রের রাজত্বের প্রথম দিকে নায়েব (নাবালক সুলতানের পক্ষে যিনি রাজকার্য পরিচালনা করেন;Regent) হিসেবে দায়িত্ব পালন এবং এই একমাত্র পুত্রের পরবর্তী রাজত্বকালে পৃষ্ঠপোষকতার জন্য বিখ্যাত ছিলেন। তিনি ও তাঁর শাশুড়ি কোসেম সুলতান উসমানীয় সাম্রাজ্যের ইতিহাসে কেবল দুজন নারী যারা আনুষ্ঠানিকভাবে এই দায়িত্ব পেয়েছিলেন। তিনি কাদিনী সালতানাত নামে পরিচিত যুগের অন্যতম প্রতাপশালী সুলতানা। তুরহানই একমাত্র নারী যিনি সাম্রাজ্য পরিচালনার ক্ষেত্রে সুলতানের সাথে সমান ক্ষমতা ভাগাভাগির আইনি স্বীকৃতি পেয়েছিলেন। কিন্তু তিনি স্বেচ্ছায় তাঁর এই ক্ষমতা উজিরে আজমের হাতে তুলে দেন, যার ফলে শতবর্ষাধিক কালব্যাপি স্থায়ী কাদিনী সালতানাতের এর অবসান ঘটে এবং শুরু হয় উসমানীয়দের ইতিহাসে অন্যতম গৌরবোজ্জ্বল সময়- কোপ্রুলু যুগ।   ছবি   জনপ্রিয় মাধ্যমে তুরহান সুলতান ২০১৫ সালে, তুর্কি ঐতিহাসিক কল্পকাহিনী টিভি সিরিজ সুলতান সুলেমান: কোসেম, এ তুরহানের চরিত্রটি তুর্কি অভিনেত্রী হ্যান্ডে দোগানদেমির দ্বারা চিত্রিত হয়েছে।   আরও দেখুন   উসমানীয় রাজবংশ উসমানীয় রাজবংশের পরিবার বৃক্ষ ভালিদে সুলতান মহিলাদের সালতানাত  তথ্যসূত্র   সূত্র   বিষয়শ্রেণী:১৬৩০-এ জন্ম বিষয়শ্রেণী:১৬৮৩-এ মৃত্যু বিষয়শ্রেণী:উসমানীয় সুলতানের সহধর্মিণী বিষয়শ্রেণী:তুরস্কের নিখোঁজ ব্যক্তি বিষয়শ্রেণী:মহিলাদের সালতানাত বিষয়শ্রেণী:১৬২৭-এ জন্ম বিষয়শ্রেণী:১৭শ শতাব্দীর ক্রীতদাস বিষয়শ্রেণী:১৭শ শতাব্দীর উসমানীয় সুলতানের সহধর্মিণী বিষয়শ্রেণী:১৭শ শতাব্দীর উসমানীয় সাম্রাজ্যের ক্রীতদাস
লন্ডন লিভারপুল স্ট্রিট নামে পরিচিত লিভারপুল স্ট্রিট স্টেশন হল একটি কেন্দ্রীয় লন্ডন রেলওয়ে টার্মিনাস এবং সিটি অব লন্ডনের উত্তর-পূর্ব কোণে বিশপসগেট ওয়ার্ডে অবস্থিত লন্ডন আন্ডারগ্রাউন্ড স্টেশনের সাথে সংযুক্ত। এটি ক্যামব্রিজ পর্যন্ত বিস্তৃত ওয়েস্ট অ্যাংলিয়া প্রধান রেলপথ, নরউইচের পর্যন্ত বিস্তৃত গ্রেট ইস্টার্ন প্রধান রেলপথ, পূর্ব লন্ডন ও পূর্ব ইংল্যান্ডের গন্তব্যে পরিষেবা প্রদানকারী কমিউটার ট্রেন এবং স্ট্যানস্টেড বিমানবন্দরের স্ট্যানস্টেড এক্সপ্রেস পরিষেবার টার্মিনাস।  গ্রেট ইস্টার্ন রেলওয়ের প্রধান লন্ডন টার্মিনাস হিসাবে বিশপসগেট স্টেশনের পরিবর্তে ১৮৭৪ সালে স্টেশনটি খোলা হয়েছিল। এটিতে ১৮৯৫ সাল নাগাদ লন্ডন টার্মিনাল স্টেশনসমূহের মধ্যে সবচেয়ে বেশি প্ল্যাটফর্ম ছিল। প্রথম বিশ্বযুদ্ধের সময়, স্টেশনে একটি বিমান হামলার কারণে ঘটনাস্থলেই ১৬ জন এবং কাছাকাছি এলাকায় ১৪৬ জনের মৃত্যু হয়। দ্বিতীয় বিশ্বযুদ্ধের সময়, স্টেশনটি কিন্ডারট্রান্সপোর্টের উদ্ধার অভিযানের অংশ হিসাবে লন্ডনে আগত হাজার হাজার শিশু উদ্বাস্তুদের প্রবেশের স্থান হিসাবে কাজ করেছিল। ১৯৯৩ সালের বিশপসগেট বোমা বিস্ফোরণে স্টেশনটি ক্ষতিগ্রস্ত হয়েছিল এবং ২০০৫ সালের ৭ই জুলাই বোমা হামলার সময়, লিভারপুল স্ট্রিট থেকে ছেড়ে যাওয়ার পর একটি আন্ডারগ্রাউন্ড ট্রেনে বোমা বিস্ফোরণে সাতজন যাত্রীর মৃত্যু হয়েছিল।  লিভারপুল স্ট্রিট একটি দ্বৈত-স্তরের স্টেশন হিসাবে নির্মিত হয়েছিল, যেখানে আন্ডারগ্রাউন্ডের ব্যবস্থা ছিল। মেট্রোপলিটন রেলওয়ের জন্য ১৮৭৫ সালে একটি টিউব স্টেশন খোলা হয়েছিল; এটি এখন সেন্ট্রাল, সার্কেল, হ্যামারস্মিথ ও সিটি এবং মেট্রোপলিটন লাইন দ্বারা পরিবেশিত হয়। এটি ভাড়া জোন ১ এর মধ্যে রয়েছে।  তথ্যসূত্র  বহিঃসংযোগ  বিষয়শ্রেণী:সেন্ট্রাল লাইন স্টেশন বিষয়শ্রেণী:সার্কেল লাইন স্টেশন বিষয়শ্রেণী:হ্যামারস্মিথ অ্যান্ড সিটি লাইন স্টেশন বিষয়শ্রেণী:মেট্রোপলিটন লাইন স্টেশন বিষয়শ্রেণী:সিটি অব লন্ডনের গ্রেড ২ তালিকাভুক্ত ভবন
এনএক্সটি টেকওভার: স্ট্যান্ড অ্যান্ড ডেলিভার একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করেছে,https://prowrestling.net/site/2021/04/07/nxt-takeover-stand-deliver-results-moores-live-review-of-night-one-with-io-shirai-vs-raquel-gonzalez-for-the-nxt-womens-championship-walter-vs-tommaso-ciampa-for-the-nxt-uk-championship-msk/ যা এনএক্সটি স্ট্যান্ড অ্যান্ড ডেলিভার কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ২০২১ সালের ৭ এবং ৮ই এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে; যা ২০২১ সালের ভেনজেন্স ডের পর এই মাঠে ডাব্লিউডাব্লিউইর প্রথম অনুষ্ঠান ছিল।  দুই দিনের এই আয়জনে প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের প্রথম দিনের সর্বশেষ ম্যাচে রাকেল গন্সালেস এনএক্সটি নারী চ্যাম্পিয়নশিপ ম্যাচে ইও শিরাইকে পরাজিত করেছে; অন্যদিকে, দ্বিতীয় দিনের সর্বশেষ ম্যাচে কাইল ও'রাইলি পিনফলের মাধ্যমে অ্যাডাম কোলকে পরাজিত করেছে। অন্যান্য শীর্ষস্থানীয় ম্যাচে, ওয়াল্টার এনএক্সটি যুক্তরাজ্য চ্যাম্পিয়নশিপের জন্য আয়োজিত একক ম্যাচে টমাসো চিয়াম্পাকে এবং এনএক্সটি চ্যাম্পিয়নশিপ ম্যাচে ক্যারিয়ন ক্রস ফিন ব্যালরকে পিনফলের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইয়ের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইয়ের সাপ্তাহিক টেলিভিশন অনুষ্ঠান এনএক্সটিতে প্রদর্শন করা হয়েছে।   পটভূমি  এনএক্সটি স্ট্যান্ড অ্যান্ড ডেলিভার হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা ডাব্লিউডাব্লিউই তার উন্নয়নমূলক ব্র্যান্ড এনএক্সটির জন্য রেসলম্যানিয়া সপ্তাহে আয়োজন করে।  ২০২১ সালের এই অনুষ্ঠানটি এনএক্সটি স্ট্যান্ড অ্যান্ড ডেলিভার কালানুক্রমিকের প্রথম অনুষ্ঠান ছিল, যা ৭ এবং ৮ই জানুয়ারি তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।   তথ্যসূত্র    বহিঃসংযোগ      ২০২১ বিষয়শ্রেণী:এনএক্সটি টেকওভার বিষয়শ্রেণী:ডাব্লিউডাব্লিউই এনএক্সটি এনএক্সটি স্ট্যান্ড অ্যান্ড ডেলিভার এনএক্সটি স্ট্যান্ড অ্যান্ড ডেলিভার বিষয়শ্রেণী:এপ্রিল ২০২১-এ মার্কিন যুক্তরাষ্ট্রে ঘটনা বিষয়শ্রেণী:২০২১-এ অরল্যান্ডো, ফ্লোরিডা বিষয়শ্রেণী:অরল্যান্ডো, ফ্লোরিডায় ঘটনা বিষয়শ্রেণী:অরল্যান্ডো, ফ্লোরিডায় পেশাদার কুস্তি
Gx সংশোধন রিপোর্ট  ফ্লোরোঅ্যান্টিমনিক অ্যাসিড হল একটি অত্যন্ত শক্তিশালী অ্যাসিড যার রাসায়নিক সংকেত হল HSbF₆। একে পৃথিবীর সবচেয়ে শক্তিশালী অ্যাসিড হিসেবে বিবেচনা করা হয়। এটি এত শক্তিশালী যে এটি অনেক ধরনের জৈব এবং অজৈব পদার্থকে ভেঙে ফেলতে পারে।   গঠন ও বৈশিষ্ট্য    গঠন: এই অ্যাসিডে হাইড্রোজেন, অ্যান্টিমনি এবং ফ্লোরিন পরমাণু থাকে। হাইড্রোজেন আয়ন এবং হেক্সাফ্লোরোঅ্যান্টিমনেট আয়ন মিলে এই অ্যাসিড গঠিত হয়।  শক্তি: ফ্লোরোঅ্যান্টিমনিক অ্যাসিডের শক্তির কারণ হল এর অত্যন্ত শক্তিশালী অক্সিডাইজিং এবং প্রোটন দান করার ক্ষমতা।  বিক্রিয়া: এটি অনেক ধরনের বিক্রিয়ায় অংশগ্রহণ করে এবং অন্যান্য অ্যাসিডের সাথে মিশ্রিত হয়ে আরও শক্তিশালী অ্যাসিড তৈরি করতে পারে।   ব্যবহার    কার্বোকেটায়ন গবেষণা: ফ্লোরোঅ্যান্টিমনিক অ্যাসিডকে কার্বোকেটায়ন গবেষণায় ব্যবহার করা হয়। কার্বোকেটায়ন হল ধনাত্মক চার্জযুক্ত কার্বন পরমাণু।  অন্যান্য রাসায়নিক বিক্রিয়ায়: এটি অন্যান্য রাসায়নিক বিক্রিয়ায়ও ব্যবহৃত হয়, যেমন আয়নীকরণ, পলিমারাইজেশন ইত্যাদি।  ফ্লোরোঅ্যান্টিমনিক অ্যাসিড হলো হাইড্রোজেন ফ্লোরাইড এবং অ্যান্টিমনি পেন্টাফ্লোরাইড এর বিভিন্ন ক্যাটায়ন এবং অ্যানয়ন সমন্বিত মিশ্রণ (  ও )। এই মিশ্রণটি একটি সুপারঅ্যাসিড যা ক্ষয়কারীতার পরিপ্রেক্ষিতে, হ্যামেট ফাংশন দ্বারা পরিমাপ করা প্রোটোনেটিং ক্ষমতার পরিপ্রেক্ষিতে 100% সালফিউরিক অ্যাসিডের চেয়ে ট্রিলিয়ন গুণ বেশি শক্তিশালী। এটি এমনকি কিছু কিছু হাইড্রোকার্বনকে ধনাত্মক আধানে আহিত করে (প্রোটন যুক্ত করার মাধ্যমে) পেন্টাকোঅর্ডিনেট কার্বোক্যাটায়ন (কার্বনিয়াম আয়ন) ধারণের উপযুক্ত করে।  ফ্লোরোঅ্যান্টিমনিক অ্যাসিড অত্যন্ত ক্ষয়কারী পদার্থ। এটি এর সমধর্ম সম্পন্ন হাইড্রোজেন ফ্লোরাইডের মতো কাঁচকে আক্রমণ করে। তবে একে PTFE (টেফলন) বা PFA প্রলেপযুক্ত পাত্রে সংরক্ষণ করা যেতে পারে।   তথ্যসূত্র   বিষয়শ্রেণী:অজৈব যৌগ বিষয়শ্রেণী:খনিজ অ্যাসিড
রবের্তো রেমিগো বেনিইনি, ওএমআরআই-এর শাভালিয়ের (; জন্ম: ২৭ অক্টোবর ১৯৫২) হলেন একজন ইতালীয় অভিনেতা, কৌতুকাভিনেতা, চিত্রনাট্যকার ও পরিচালক। তিনি ১৯৯৭ সালের লা ভিতা এ বেল্লা চলচ্চিত্রে সহ-লেখক, পরিচালক ও অভিনেতা হিসেবে কাজ করেন এবং এতে তার অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার অর্জন করেন। তিনি সন অব দ্য পিংক প্যান্থার (১৯৯৩) চলচ্চিত্রে ইনস্পেক্টর ক্লুজোর পুত্র চরিত্রে এবং চলচ্চিত্র নির্মাতা জিম জারমুশের তিনটি চলচ্চিত্র: ডাউন বাই ল (১৯৮৬), নাইট অন আর্থ (১৯৯১) ও কফি অ্যান্ড সিগারেটস্‌ (২০০৩)-এ অভিনয় করেন।  প্রারম্ভিক জীবন বেনিইনি ১৯৫২ সালের ২৭শে অক্টোবর মানসিয়ানো লা মিসেরিকোর্দিয়ায় জন্মগ্রহণ করেন। তার পিতা লুইজি বেনিইনি একজন রাজমিস্ত্রী, কাঠমিস্ত্রী ও কৃষক, এবং তার মাতা ইসোলিনা পাপিনি একজন ফেব্রিক প্রস্তুতকারক। তিনি ক্যাথলিক ধর্মাবলম্বী হিসেবে বেড়ে ওঠেন, এবং তিনি এখনো নিজেকে এই ধর্মমতে বিশ্বাসী বলে দাবী করেন। মঞ্চ অভিনেতা হিসেবে তিনি প্রথম কাজের অভিজ্ঞতা লাভ করেন ১৯৭১ সালে প্রাতোতে। এই বছরের শরতে তিনি রোমে পাড়ি জমান এবং কিছু নিরীক্ষাধর্মী মঞ্চনাটকে অভিনয় করেন, যার কিছু তিনি পরিচালনাও করেন। ১৯৭৫ সালে বেনিইনি জুসেপ্পে বেরতোলুচ্চির লেখা সিওনি মারিও দি গাসপারে ফু জুলিয়া দিয়ে প্রথম মঞ্চে সফলতা অর্জন করেন।  টীকা  তথ্যসূত্র  বহিঃসংযোগ       বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইতালীয় অভিনেতা বিষয়শ্রেণী:২১শ শতাব্দীর ইতালীয় অভিনেতা বিষয়শ্রেণী:ইতালীয় চলচ্চিত্র অভিনেতা বিষয়শ্রেণী:ইতালীয় চলচ্চিত্র পরিচালক বিষয়শ্রেণী:ইতালীয় চিত্রনাট্যকার বিষয়শ্রেণী:ইতালীয় কৌতুকাভিনেতা বিষয়শ্রেণী:ইতালীয় মঞ্চ অভিনেতা বিষয়শ্রেণী:ইতালীয় রোমান ক্যাথলিক বিষয়শ্রেণী:শ্রেষ্ঠ অভিনেতা বিভাগে ইউরোপীয় চলচ্চিত্র পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ অভিনেতা বিভাগে নাস্ত্রো দারজেন্তো বিজয়ী বিষয়শ্রেণী:শ্রেষ্ঠ পরিচালনা বিভাগে নাস্ত্রো দারজেন্তো বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র) বিজয়ী বিষয়শ্রেণী:সম্মানসূচক সেজার প্রাপক বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক বিষয়শ্রেণী:২০শ শতাব্দীর ইতালীয় লেখক বিষয়শ্রেণী:সেজার পুরস্কার বিজয়ী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:নাস্ত্রো দারজেন্তো বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী বিষয়শ্রেণী:২০শ শতাব্দীর ইতালীয় চিত্রনাট্যকার বিষয়শ্রেণী:ইতালীয় পুরুষ চিত্রনাট্যকার
ব্যাসিলিকা দে স্যান মার্টিনো দে মন্দোনেদো (ইংরেজি: Basilica of San Martin Mondonedo) গ্যালিসিয়ার নেভী লুগো প্রদেশে অবস্থিত রোমান স্থ্যাপত্যশৈলিতে নির্মিত একটি প্রার্থণাগৃহ। বর্তমানে এটি জাদুঘর হিসেবে সর্বসাধারণের জন্য উন্মুক্ত করে দেয়া হয়েছে।  নবম শতকে নির্মিত এই ক্যাথেড্রালটিকে স্পেনের সব থেকে পুরাতন ক্যাথেড্রাল হিসেবে বিবেচনা করা হয়। ১৯৩১ সালে স্থ্যাপনা টি স্পেনের বেন দে ইন্টারেস কালচারাল এর অন্তর্ভুক্তি লাভ করে এবং ২০০৭ সালে একে বেসিলিকা শ্রেনীবদ্ধ করা হয়।  এই স্থান সম্পর্কে একটি প্রচলিত গল্প হচ্ছে বিশপ স্যান গঞ্জালো এই স্থালে জুতা দিয়ে পদাঘাত করায় অত্যাশ্চার্যগুনসম্পন্ন পানি বেরিয়ে আসে।  গ্যালারী  তথ্যসূত্র  বিষয়শ্রেণী:গ্যালিসিয়া বিষয়শ্রেণী:ক্যাথেড্রাল
জহর গঙ্গোপাধ্যায় (অক্টোবর ১৯০৪ - ১৯৬৯) একজন বাঙালি চলচ্চিত্র অভিনেতা এবং নাট্যব্যক্তিত্ব ছিলেন। তিনি বান্দি  চলচ্চিত্রে অভিনয়ের জন্য ১৯৪৩ সালে ৬ষ্ঠ বার্ষিক বেঙ্গল ফিল্ম জার্নালিস্টস অ্যাসোসিয়েশন অ্যাওয়ার্ডসে সেরা অভিনেতার পুরস্কার পেয়েছিলেন।   কর্মজীবন  গাঙ্গুলি ব্রিটিশ ভারতের অবিভক্ত চব্বিশ পরগনা জেলায় জন্মগ্রহণ করেছিলেন। তিনি ৪০ এবং ৫০ এর দশকে বাংলা ও হিন্দী  ছবিতে নাটকীয় নেতৃত্বের কমেডি অংশগুলিতে সহকারী অভিনেতা হিসাবে কাজ করেছিলেন। প্রেমাঙ্কুর আতর্থী পরিচালিত দেনা পাওনাতে তিনি অভিনয় করেছেন। গাঙ্গুলি  সত্যজিৎ রায়ের  পরশ পাথর ও চিড়িয়াখানায়  অভিনয় করেছিলেন  ।  ১৯৬০ সাল পর্যন্ত মঞ্চ অভিনেতা হিসাবেও অভিনয় করেছিলেন।    অভিনীত চলচ্চিত্র   গীতা  তুলসীদাস (১৯৫৪) মনময়ী গার্লস স্কুল  মন্ত্র শক্তি (১৯৫৪)  সর্বজনীন বিবাহোৎসব  বেকার নাশন (১৯৩৮)  একলব্য  যখের ধন (১৯৩৯)  কবি জয়দেব (১৯৪১)  বিজয়িনী  প্রতিশোধ (১৯৪১)  শ্রী রাধা  নন্দিনী  বন্দি  শহর থেকে দূরে  সহধর্মিণী  দ্বন্দ্ব (১৯৪৩)  পোষ্য পুত্র  মৃতের মর্ত্যে আগমন (১৯৫৯)  নীলাঙ্গুরীয়  রানী (১৯৪৩)  দুই পুরুষ (১৯৪৫)  প্রিয়া বান্ধবী  মাটির ঘর (১৯৪৪)  পথ বেঁধে দিলো  ষাট নম্বর কয়েদি (১৯৫৩)  নদের নিমাই (১৯৬০)  খোকাবাবুর প্রত্যাবর্তন (১৯৬০)  মনে না মানা  কামনা (১৯৪৯)  সংকল্প (১৯৪৯)  গৃহলক্ষ্মী  ত্রিযামা (১৯৫৬) রাজ লক্ষ্মী  স্বপ্ন ও সাধনা  কাঁকনতলা লাইট রেলওয়ে  মেঘমুক্তি সাহেব বিবি গোলাম (১৯৫৬)  সীতার পাতাল প্রবেশ  মা-ও- ছেলে  ভগবান শ্রী শ্রী রামকৃষ্ণ  আদর্শ হিন্দু হোটেল  সাগরিকা  মামলার ফল  রাজপথ  নবজন্ম  মানিক (১৯৬১)  বন্ধন নির্জন সৈকতে (১৯৬৩)  পলাতক  ত্রিধারা  উত্তর ফাল্গুনী  জীবন কাহিনী  বীরেশ্বর বিবেকানন্দ (১৯৬৪) চুপি চুপি আসে (১৯৬০)  শুধু একটি বাঁচার  চিড়িয়াখানা (১৯৬৭)  পরশ পাথর (১৯৫৮)  চারণ কবি মুকুন্দদাস   তথ্যসূত্র    বহিঃসংযোগ     বিষয়শ্রেণী:১৯০৪-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:বাংলা চলচ্চিত্র অভিনেতা বিষয়শ্রেণী:নাট্যকার বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:কলকাতার ব্যক্তি বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:ভারতীয় মঞ্চ অভিনেতা
ব্রাদার্স ইউনিয়ন একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি  ব্রাদার্স ইউনিয়নের ক্রিকেট দল।  লিস্ট এ রেকর্ড   ২০১৩-১৪: ১০ ম্যাচে ৪ জয়, সপ্তম।  ২০১৪-১৫: ১১ ম্যাচে ৫ জয়, অষ্টম।  ২০১৫-১৬: ১১ ম্যাচে ৪ জয়, দশম।  ২০১৬-১৭: ১১ ম্যাচে ৫ জয়, অষ্টম।  ২০১৭-১৮: ১৩ ম্যাচে ৬ জয়, দশম। টোয়েন্টি ২০ রেকর্ড  ২০১৮-১৯: ২ ম্যাচে ০ জয়, গ্রুপপর্ব।  তথ্যসূত্র  বিষয়শ্রেণী:ঢাকা প্রিমিয়ার ডিভিশন ক্রিকেট লিগের দল
এডুয়ার্দা ব্রাউম (; জন্ম ২৫ এপ্রিল ২০০১) একজন ব্রাজিলিয়ান মডেল এবং বিউটি কুইন যিনি মিস সুপারান্যাশনাল ২০২৫ প্রতিযোগিতা জিতেছেন। এর আগে মিস সুপারান্যাশনাল ব্রাজিল ২০২৫-এর মুকুট জিতেছিলেন, তিনি হলেন প্রথম ব্রাজিলিয়ান যিনি মিস সুপারান্যাশনাল মুকুট জিতেছেন।   প্রাথমিক জীবন এবং শিক্ষা  ব্রাউম ২০০১ সালের ২৫ এপ্রিল এস্পিরিটো সান্টোর আফোনসো ক্লৌদিওতে জন্মগ্রহণ করেন এবং এক কৃষক পরিবার থেকে এসেছিলেন।  তিনি পর্তুগিজ/ইংরেজি ভাষা এবং শিক্ষাবিদ্যায় স্নাতক ডিগ্রি অর্জন করেন, যেখানে তিনি সামাজিক উদ্যোগ প্রোটাগনিস্টস অফ টুমরো প্রতিষ্ঠা করেন, যা তরুণদের সাহায্য করে এমন একটি প্রকল্প। এই প্রোগ্রামের মাধ্যমে, ব্রাউম পাবলিক স্কুল এবং সম্প্রদায়ের সাথে সম্পৃক্ততার মাধ্যমে শিক্ষার্থীদের সাথে কথা বলেন।   সৌন্দর্য প্রতিযোগিতা   মিস ইউনিভার্স এসপিরিটো সান্টো ২০২১  ৭ নভেম্বর ২০২১ তারিখে, ব্রাউম মিস ব্রাজিল ২০২১ প্রতিযোগিতায় এসপিরিতো সান্তোর প্রতিনিধিত্ব করার জন্য নির্বাচিত হওয়ার পর, মিস ইউনিভার্স এসপিরিটো সান্টো ২০২১ খেতাব জিতে তার প্রতিযোগিতামূলক ক্যারিয়ার শুরু করেন, এবং নতুন মিস ইউনিভার্স ব্রাজিল ব্যবস্থাপনার অধীনে এটি প্রথম, যেখানে তিনি শীর্ষ ১০-এ স্থান পান, কিন্তু আর অগ্রসর হননি।   মিস সুপারান্যাশনাল ব্রাজিল ২০২৫  ৪ এপ্রিল ২০২৫ তারিখে, ব্রাউম মিস সুপারান্যাশনাল ব্রাজিল ২০২৫-এ এস্পিরিতো সান্তোর প্রতিনিধিত্ব করেন এবং সান্তা ক্যাটারিনার বালনেরিও ক্যাম্বোরিয়ুতে হোটেল সিবারায় ২৭ জন প্রার্থীর বিরুদ্ধে প্রতিদ্বন্দ্বিতা করেন, যেখানে তিনি খেতাব জিতেছিলেন এবং মিস সুপারান্যাশনাল ২০২৪-এর তৃতীয় রানার-আপ ইসাডোরা মুর্তা তার স্থলাভিষিক্ত হন।   মিস সুপারন্যাশনাল ২০২৫  ২৭ জুন ২০২৫ তারিখে, ব্রাউম মিস সুপারন্যাশনাল ২০২৫-এ ব্রাজিলের প্রতিনিধিত্ব করেন এবং স্ট্রজেলেকি পার্ক অ্যাম্ফিথিয়েটার, নওয়ি স্যাক, লেসার পোল্যান্ড, পোল্যান্ড-এ ৬৬ জন প্রতিযোগীর বিরুদ্ধে প্রতিদ্বন্দ্বিতা করেন। ইভেন্টের শেষে, ব্রাউম প্রতিযোগিতায় জয়লাভ করেন এবং তার পূর্বসূরী, ইন্দোনেশিয়ার হারশতা হাইফা জাহরা কর্তৃক মুকুট পরিয়ে দেন, যার ফলে তিনি ১৪তম সংস্করণে ইকুয়েডরের আন্দ্রেয়া আগুইলেরার পর এই শিরোপা জয়ী প্রথম ব্রাজিলিয়ান এবং পঞ্চম ল্যাটিন আমেরিকান মহিলা।  তথ্যসূত্র  বহিঃসংযোগ  বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় সুন্দরী প্রতিযোগিতার বিজয়ী বিষয়শ্রেণী:ব্রাজিলীয় নারী মডেল বিষয়শ্রেণী:মিস সুপ্রান্যাশনাল বিজয়ী
থাম্ব|180x180পিক্সেল| একজন ককটেল পরিচারিকা পানীয় পরিবেশন করছে একজন ককটেল ওয়েট্রেস হল একজন মহিলা পরিচারিকা, যিনি বার,  ককটেল লাউঞ্জ, ক্যাসিনো,  কমেডি ক্লাব, জ্যাজ ক্লাব, ক্যাবারে এবং অন্যান্য সরাসরি সঙ্গীতানুষ্ঠানের মতো পানীয় প্রতিষ্ঠানের পৃষ্ঠপোষকদের কাছে পানীয় নিয়ে আসেন। ক্যাসিনোগুলি ঐতিহ্যগতভাবে  ককটেল ওয়েট্রেসদের খুব ছোট স্কার্ট এবং প্যান্টিহোজ বা ফিশনেট স্টকিংসের সাথে অভিনব পোশাক পরে। প্লেবয় বানি এই পেশার একটি বিখ্যাত উদাহরণ।  মার্কিন যুক্তরাষ্ট্রে, আটলান্টিক সিটি, লাস ভেগাস এবং রেনোর মতো ক্যাসিনো শহরে ককটেল ওয়েট্রেস খুবই সাধারণ।   তথ্যসূত্র   বিষয়শ্রেণী:খাদ্য পরিষেবা পেশা বিষয়শ্রেণী:বারটেন্ডিং বিষয়শ্রেণী:সৌরিক
কড়ি চাউল ("ভাতের সাথে দই তরকারি") দক্ষিণ এশিয়ায় উদ্ভূত একটি জনপ্রিয় খাবার। দই, বেসন (ছোলার আটা) এবং বিভিন্ন মশলা মিশিয়ে কড়ি তৈরি করা হয়। এটি সিদ্ধ চালের সাথে পরিবেশন করা হয়In Pakistan, the rice is referred to as chawal এবং এটি ভারতের উত্তর ও পশ্চিম রাজ্যগুলিতে খুব জনপ্রিয়। এটির সাধারণত ঘন সামঞ্জস্য থাকে এবং এতে পাকোড়া (পাকোরা) থাকে। গুজরাট ও মহারাষ্ট্রে কড়ি সুস্বাদু ও মাঝে মাঝে কোনো ধরনের ভাজা হয় না। কড়ির জন্য ভাজাও বিভিন্ন ধরনের আছে, সেগুলি পেঁয়াজ, আলু, পালংশাক ইত্যাদি দিয়ে প্রস্তুত করা হয়। থাম্ব|ভারতের কড়ি চাউল   উপকরণ  সিন্ধি বিরিয়ানি তৈরিতে যেসব উপকরণ ব্যবহৃত হয়, সেগুলি হলো- ৩৫০ গ্রাম দই (দই), ১/২ কাপ পানি, প্রয়োজন অনুযায়ী লবণ, ১/২ চা চামচ মশলা মরিচ গুঁড়ো, ১/৪ চা চামচ হলুদ, ৩৫ গ্রাম বেসন (বেসন), ১ কাপ পেঁয়াজ কুচি, ২ টেবিল চামচ কাঁচা মরিচ, ২ মুঠো ধনে পাতা, প্রয়োজন অনুযায়ী পানি, ১ পিঞ্চ ক্যারাম বীজ, ২টি শুকনো লাল মরিচ, ১ টেবিল চামচ ঘি, ১ মুঠো কারি পাতা, ১/৪ চা চামচ সরিষার গুঁড়ো, ১ কাপ বাসমতী চাল ও হিং।  প্রস্তুতপ্রণালী    প্রথমে চাল ধুয়ে ২-৩ ঘণ্টা ভিজিয়ে রাখার পর চাল আবার ধুয়ে পানি ঝরিয়ে নিন। এরপর একটি পাত্র বা প্রেসার কুকারে চাল নিন ও এটি পানি দিয়ে পূর্ণ করুন এবং চাল রান্না করুন।  কড়ি পাকোড়া দিয়ে শুরু করতে পেঁয়াজ, সবুজ মরিচ ও ধনে পাতা নিয়ে ধুয়ে কেটে নিন।  একটি বড় বাটি নিন এবং বেসন (গ্রামফ্লাওয়ার) যোগ করে লবণ, লাল মরিচ গুঁড়ো, ক্যারাম বীজ যোগ করে এটি পানি দিয়ে ভালভাবে মিশিয়ে নিন। তারপর পেঁয়াজ, ধনে পাতা ও সবুজ মরিচ যোগ করে সবকিছু একসাথে মিশিয়ে নিন।  একটি প্যান নিন ও এতে তেল যোগ করুন, নিশ্চিত হয়ে নিন যে আপনি পর্যাপ্ত তেল যুক্ত করেছেন কারণ পাকোড়াটি নিখুঁতভাবে হওয়ার জন্য অবশ্যই ভালভাবে ভাজা দরকার।   তথ্যসূত্র   বিষয়শ্রেণী:পাকিস্তানি চালের পদ বিষয়শ্রেণী:পাকিস্তানি রন্ধনশৈলী
সৈয়দ পায়াম নিয়াজমন্দ কাদের (; জন্ম: ৬ এপ্রিল ১৯৯৫; পায়াম নিয়াজমন্দ নামে সুপরিচিত) হলেন একজন ইরানি পেশাদার ফুটবল খেলোয়াড়। তিনি বর্তমানে ইরানি ক্লাব সেপাহান এবং ইরান জাতীয় দলের হয়ে গোলরক্ষক হিসেবে খেলেন।  পায়াম ২০২০ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন সৈয়দ পায়াম নিয়াজমন্দ কাদের ১৯৯৫ সালের ৬ই এপ্রিল তারিখে ইরানের তেহরানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পায়াম কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল ইরান  ২০২০  ১  ০ সর্বমোট  ১  ০  তথ্যসূত্র  বহিঃসংযোগ           বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি ফুটবলার বিষয়শ্রেণী:ফুটবল গোলরক্ষক বিষয়শ্রেণী:ইরানের আন্তর্জাতিক ফুটবলার বিষয়শ্রেণী:পোর্তিমোনেন্সে স্পোর্টিং ক্লাবের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:২১শ শতাব্দীর ইরানি পুরুষ ক্রীড়াবিদ
কসমস ১৭ (; অর্থ: কসমস ১৭), যা ডিএস-এ১ নং. ২ নামেও পরিচিত এবং পশ্চিমাদের নিকট স্পুটনিক ২৭ নামে পরিচিত, হলো প্রযুক্তি প্রদর্শনের জন্য ১৯৬৩ সালে মহাশূণ্যে প্রেরণ করা একটি সোভিয়েত কৃত্রিম উপগ্রহ। এটিকে ডিএস কর্মসূচির অংশ হিসাবে উৎক্ষেপণ করা হয়েছিল। এর প্রাথমিক লক্ষ্য ছিল ভবিষ্যতের সোভিয়েত সামরিক উপগ্রহের জন্য প্রযুক্তি প্রদর্শন করা। এটি বিকিরণ পরীক্ষাও পরিচালনা করে।  মহাকাশযান   এটি ছিলো কসমস কর্মসূচির অধীনে প্রেরিত সপ্তদশ উপগ্রহ। ডিএস-এ১ কৃত্রিম উপগ্রহগুলো ইউঝনয়ে কর্তৃক যোগাযোগ এবং মহাকাশযান চালনা পদ্ধতির জন্য কলাকৌশল এবং সরঞ্জাম পরীক্ষণ এবং বিকিরণ পরিমাপ করার জন্য তৈরি করা হয়েছিল। এটির ভর ছিল ।  উৎক্ষেপণ  কসমস ১৭-কে কসমস-২আই ৬৩এস১ উৎক্ষেপক যানে করে উৎক্ষেপণ করা হয়। ১৯৬৩ সালের ২২ মে তারিখে ০৩:০৭:০০ জিএমটিতে কাপুস্টিন ইয়ারের মায়াক-২ থেকে এটিকে উৎক্ষেপণ করা হয়েছিলো।  আরও দেখুন    ১৯৬৩-এ মহাকাশ যাত্রা।   তথ্যসূত্র    বহিঃসংযোগ   বিষয়শ্রেণী:নেপ্রোপেট্রোভস্ক স্পুটনিক কর্মসূচি বিষয়শ্রেণী:১৯৬৩-এ উৎক্ষিপ্ত মহাকাশযান
{{ infobox | abovestyle = background-color: lightgrey | above      =  | subheader  = প্রকারভেদ ও বহিঃস্থ উৎসসমূহ | image      =  | caption    =   | label1     = আইসিডি-১০ | data1      =  | label2     = আইসিডি-৯ | data2      =  | label3     = ICD-O: | data3      =  | label4     = OMIM | data4      =  | label5     = রোগ তথ্যকেন্দ্র | data5      =  | label6     = MedlinePlus | data6      =  | label7     = eMedicine | data7      =
বিভূতি () বা ভস্ম বা তিরুনিরু হলো পবিত্র ছাই যা পোড়ানো গোবর থেকে তৈরি হয়, এবং আগমীয় আচারে ব্যবহৃত হয়।* Apte, Vaman Shivram. "A Practical Sanskrit Dictionary" p. 866.  Making ash - the fire is lit on Sivaratri The Hindu, 2019-02-28. শিবের ভক্তরা প্রথাগতভাবে কপালে এবং শরীরের অন্যান্য অংশে তিনটি অনুভূমিক রেখা হিসেবে বিভূতি (ত্ৰিপুণ্ড্ৰ নামেও পরিচিত) পরিধান করেন।  শিব পুরাণ মতে, ত্ৰিপুণ্ড্ৰের কণাগুলিকে পৃথক লিঙ্গ হিসাবে বিবেচনা করা হয়। শাস্ত্রে আরও বলা হয়েছে যে ভস্ম আত্মাকে শুদ্ধ করে, শিবের ভক্তকে উন্নত করে এবং ভস্ম পরিধান না করে করা কাজগুলি নিষ্ফল। পুরাণ অনুসারে ভস্ম প্রয়োগের জন্য বিভিন্ন পদ্ধতি রয়েছে এবং প্রয়োগের সময় বিভিন্ন মন্ত্র পাঠ করতে হবে।   অন্যান্য ব্যবহার  বিভূতির আরেকটি অর্থ হল 'মহিমাময় রূপ', অবতারের বিপরীতে, ব্রহ্মের পুনর্জন্ম।  বৈষ্ণব ধর্মতত্ত্ব বিভূতিকে 'শক্তির অবতার' হিসাবে বর্ণনা করে, যা শুধুমাত্র অস্থায়ী মাঝে মাঝে প্রকাশ যেমন পবিত্র পুরুষদের ঐশ্বরিক গুণাবলী এবং গুণাবলীর সাথে সংমিশ্রিত করা হয়।  শ্রী অরবিন্দ বিভূতিকে উল্লেখ করেছেন "ঐশ্বরিক অর্জনের প্রতি জাতি সংগ্রামের নায়ক, বীরত্বের কার্লাইলিয়ন অর্থে নায়ক, মানুষের মধ্যে ঈশ্বরের শক্তি।"  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:বেদান্ত বিষয়শ্রেণী:যোগশাস্ত্রের ধারণা বিষয়শ্রেণী:হিন্দু পূজায় ব্যবহৃত বস্তু